 1 Samuel 23  Ka oge na-aga, ha bịara kọọrọ Devid, sị: Lee, ndị Filistia na-ebuso Kaịla agha, ha na-ebukọrọkwa ihe dị nebe nzọcha mkpụrụ.Devid wee jụọ Jehova ase, sị: Ọ bụ m gaa, m ga-egbu ndị Filistia ndị a? Jehova wee sị Devid: Gaa, ị ga-egbu ndị Filistia wee zọpụta Kaịla.Ndị ikom Devid wee sị ya: Lee! Egwu ji anyị ugbu a anyị ka nọ ebe a na Juda, ma ya fọdụzie mgbe anyị gara Kaịla ibuso ndị agha ndị Filistia agha!Devid wee jụọ Jehova ase ọzọ. Jehova wee zaa ya, sị: Bilie, gbadaa Kaịla, nihi na m ga-enyefe ndị Filistia naka gị.Ya mere, Devid na ndị ikom ya jere Kaịla wee buso ndị Filistia agha, chịrịkwa anụ ụlọ ha laa, ma sụọ ha akwụ; o wee bụrụ Devid zọpụtara ndị bi na Kaịla.O wee ruo mgbe Abayata nwa Ahimelek gbakwuuru Devid na Kaịla na o ji efọd gbadaa.Ka oge na-aga, a kọọrọ Sọl, sị: Devid abịawo Kaịla. Sọl malitere ịsị: Chineke ewerewo ya resị m, nihi na o mechibidowo onwe ya ụzọ site nịbata nobodo nwere ọnụ ụzọ na ihe e ji atụchi ya.Sọl wee kpọkọta ndị agha ya niile maka agha, ka ha gbadaa Kaịla, ịga nọchibido Devid na ndị ikom ya.Devid wee mata na Sọl na-akpara ya nkata ọjọọ. O wee gwa Abayata onye nchụàjà, sị: Biko, weta efọd ebe a.Devid wee gaa nihu ịsị: Jehova bụ Chineke Izrel, ohu gị anụwo nezie na Sọl na-achọ ịbịa Kaịla ka o bibie obodo a nihi m.Ndị nwe ala Kaịla hà ga-enyefe m naka ya? Sọl ọ ga-agbadata dị nnọọ ka ohu gị nụrụ? Jehova bụ Chineke Izrel, biko, gwa ohu gị. Jehova wee sị: Ọ ga-agbadata.Devid wee gaa nihu ịsị: Ndị nwe ala Kaịla hà ga-enyefe mụ na ndị ikom mụ naka Sọl? Jehova wee sị: Ha ga-enyefe unu.Devid biliri ozugbo ahụ, ya na ndị ikom ya, ihe dị ka narị ndị ikom isii, ha wee si na Kaịla pụọ wee na-ejegharị ebe ọ bụla ha pụrụ ijegharị. E wee kọọrọ Sọl na Devid agbapụla na Kaịla, o wee hapụ ịga.Devid wee biri nala ịkpa nebe siri ike mbanye, o wee biri nógbè nke bụ ugwu ugwu nala ịkpa Zif. Sọl wee na-achọ ya mgbe niile, ma Chineke enyefeghị ya naka ya.Devid wee na-atụ egwu nihi na Sọl abịawo ịchọ mkpụrụ obi Devid mgbe ọ nọ nala ịkpa Zif nke dị na Horesh.Jọnatan nwa Sọl wee bilie gakwuru Devid nime Horesh, ka o wee mee ka o nwee ike nebe Chineke nọ.O wee sị ya: Egwu atụla gị; nihi na aka Sọl nna m agaghị enweta gị, gị onwe gị ga-abụ eze Izrel, mụ onwe m ga-abụkwa osote gị; Sọl nna m makwaara nke ahụ.Ha abụọ wee gbaa ndụ nihu Jehova; Devid wee biri na Horesh, ma Jọnatan lara nụlọ ya.E mesịa, ndị Zif gakwuuru Sọl na Gibia, sị: Ị makwa na Devid zoro nebe dị anyị nso nke siri ike mbanye, na Horesh, nugwu Hakaịla, nke dị nakụkụ aka nri Jeshaịmọn?Ugbu a, eze, dị ka ọ na-agụ nnọọ mkpụrụ obi gị agụụ ịgbadata, gbadata, ihe anyị ga-eme bụ inyefe ya naka eze.Sọl wee sị: Ndị Jehova gọziri agọzi ka unu bụ, nihi na unu nweere m ọmịiko.Biko, gaanụ tinyekwuo mgbalị chọpụta ma hụ ebe ọ nọ, ya bụ, ebe ọ na-azọ ụkwụonye ọ bụla nke hụrụ ya nebe ahụnihi na a gwawo m na ọ dị nnọọ aghụghọ.Chọọnụ ma chọpụta ebe nzuzo niile ọ na-ezo; unu ga-ejikwa ihe àmà ya bịakwuteghachi m, m ga-esokwa unu gaa; ọ ga-erukwa na, ọ bụrụ na ọ nọ nala ahụ, m ga-achọkwa ya nke ọma nobodo ndị dị na Juda.Ha wee bilie buru Sọl ụzọ garuo Zif, ka Devid na ndị ikom ya nọ nala ịkpa Meyọn nke dị nAraba nebe ndịda Jeshaịmọn.E mesịa, Sọl na ndị ikom ya bịara ịchọ ya. Mgbe ha kọọrọ Devid, ọ gbadara ozugbo na nkume dị elu wee biri nala ịkpa Meyọn. Mgbe Sọl nụrụ ya, ọ chụụrụ Devid banye nala ịkpa Meyọn.Nikpeazụ, Sọl bịarutere notu akụkụ ugwu, Devid na ndị ikom ya nọkwa nakụkụ nke ọzọ nugwu ahụ. Devid wee mewe ngwa ngwa ịgbapụ nihi Sọl; noge ahụ niile, Sọl na ndị ikom ya nọ na-achọ ịgba Devid na ndị ikom ya gburugburu ka ha jide ha.Ma otu onye ozi bịakwutere Sọl, sị: Mee ngwa ngwa lawa, nihi na ndị Filistia awakpowo ala anyị!Sọl wee kwụsị ịchụ Devid wee jee izute ndị Filistia. Ọ bụ ya mere ha ji kpọọ ebe ahụ Nkume Dị Elu nke Nkewa.Devid wee si nebe ahụ gbagoo wee jee biri nebe siri ike mbanye nke dị nEn-gidaị. 